คือช่วงนี้ผมจุกหน้าอกเหมือนอยากจะร้องไห้บ่อยมากเวลาอยู่เดียว มีอาการเหมือนอยากจะร้องไห้ตลอดเวลาแต่พอสักพักก็โกรธอยากต่อยอะไรสักอย่าง เคยพยามผูกคอ 2 ครั้ง เกิดจากอะไรครับรุ้สึกอยู่คนเดียวแล้วอยากร้องไห้ตลอดเลยแล้วก็จะโกรธ ช่วงนี้เป็นเกือบทุกวันที่อยู่คนเดียว เมื่อก่อนนานๆทีจะเป็น
สวัสดีค่ะอาการรู้สึกเหมือนอยากจะร้องไห้ อยากอยู่คนเดียว หงุดหงิดใจดังกล่าวมานั้น อาจจะเป็นปฎิกิริยาตามหลังความเครียด ความกังวลจากสาเหตุใดๆ การเปลี่ยนแปลงทางอารมณ์และบุคลิกภาพ ภาวะซึมเศร้า โรคซึมเศร้า เป็นต้นโดยอาการที่ควรต้องระวังว่ามีโรคซึมเศร้าเช่นอาการเก็บตัว หดหู่ ที่เป็นตลอดทั้งวัน ไม่มีช่วงที่ดีขึ้น ติดต่อกันเกิน 2 สัปดาห์ขึ้นไป ทำอะไรที่เคยชอบทำก็ไม่สนุก มีความคิดอยากฆ่าตัวตาย พฤติกรรมการกินและการนอนเปลี่ยนแปลงไป เป็นต้นโดยหากมีอาการที่เข้าข่ายโรคซึมเศร้า ควรรีบไปพบแพทย์เพื่อตรวจเพิ่มเติมให้ได้สาเหตุที่แน่ชัด และรักษาต่อเนื่องกับแพทย์ด้วยยาหรือจิตบำบัดถ้าจำเป็น เบื้องต้นหาสิ่งที่ชอบทำเพื่อเบี่ยงเบนความสนใจ พูดคุยระบายความรู้สึกกับคนใกล้ตัวที่ไว้ใจได้